hotchpotch/miracl-hf-unified huggingface dataset:
शाओमी
शाओमी , एक चीनी मोबाइल कंपनी है। जो चीन के अलावा अन्य कई देशों में मोबाइल बेचता है। इस चीनी कंपनी की लोकप्रियता के कारण इसे "चीन का एप्पल (एप्पल ऑफ़ चाइना)" भी कहते हैं। इसने अबतक 6 करोड़ से ज्यादा समार्टफोन्स बेचा है। शाओमी चीन की सबसे बड़ी तथा दुनिया की 5वीं सबसे बड़ी समार्टफोन निर्माता है। यह कंपनी मोबाइल फ़ोन के अलावा विविध प्रकार के उपकरण बनाती है।
शाओमी पर आरोप लगते रहे हैं कि उसके फोन चुपके से यूज़र डेटा को रिमोट सर्वर पर भेजते हैं। सिक्यॉरिटी सॉफ्टवेयर और सल्यूशंस कंपनी एफ-सिक्यॉर ने आरोप लगाया था कि उसके फोन बिना उपयोगकर्ता के जानकारी के उसके निजी जानकारी को अपने चीन में स्थित सर्वर में भेज रही है। एफ-सिक्यॉर कंपनी ने इसके एक फोन रेडमी को जाँच के लिए चुना और उसमें संपर्क जानकारी, कॉल आदि की जानकारी डाली और यह सभी जानकारी सभी सर्वर के द्वारा चले गए। फोन यह कार्य तब भी करती है जब कोई क्लाउड खाता बनाता है। right|अंगूठाकार|शाओमी फोन पहले कंपनी ने इससे इंकार कर दिया की यह कोई भी जानकारी नहीं भेजती। लेकिन बाद में जब एफ-सिक्यॉर ने यह साबित किया की शाओमी उपयोगकर्ता की जानकारी को चीनी सर्वर में बिना बताए भेजती है तो वह मान जाती है और कहती है कि यह केवल क्लाउड सक्रिय रहने से ही करती है। लेकिन शाओमी के गोपनियता के लेख में यह लिखा हुआ है कि कंपनी उपयोगकर्ता की जानकारी जैसे कॉल, संदेश उसके इंतिहास आदि को ले सकती है और उससे वह कंपनी को बेहतर बनाने के लिए उपयोग करती है।
वहीं भारतीय वायु सेना ने चेतावनी जारी किया की यह कंपनी भारतीय लोगों की निजी जानकारी चीनी सरकार तक पहुँचाती है। भारतीय वायु सेना ने कहा है कि शाओमी स्मार्टफोन्स पर यूज़र डेटा को चीन के सर्वर में भेजने के आरोप लगते रहे हैं, जिससे कि इसकी वजह से जासूसी हो सकती है। सेना ने अपने अधिकारियों को एक अलर्ट जारी करके शाओमी स्मार्टफोन्स इस्तेमाल न करने के लिए कहा है।
इसके अलावा फोनअरीना के जाँच में यह पता चला की यह फोन 42.62.48.0-42.62.48.255 के बीच आने वाले एक जालस्थल पर जानकारी भेजता है। यह www.cnnic.cn की वैबसाइट है जिसके जो चीन की एक कंपनी मिनिस्ट्री ऑफ इन्फर्मेशन इंडस्ट्री है।
दिल्ली उच्च न्यायालय ने 9 दिसम्बर 2014 को एफ़आरएएनडी के तहत शाओमी को भारत में चीन से मोबाइल लाकर बेचने पर 5 फरवरी 2015 तक प्रतिबंधित कर दिया। लेकिन 16 दिसम्बर को उसे न्यायालय से क्वालकॉम वाले फोन बेचने का अधिकार मिल गया। लेकिन उसने उसके बिना दूसरे चिपसेट के साथ कई फोन बेचे। लेकिन उसने इस बात को मानने से इंकार कर दिया।Best MI Phones under 15000
हिन्दी भाषीय विद्यालय
हिन्दी भाषीय विद्यालय ऐसा भाषा शिक्षण संस्थान हैं जहाँ विशेष रूप से हिन्दी को विदेशी भाषा के रूप में अन्य भाषा के बोलने वालों को शिक्षा दी जाती है। कई प्रकार के हिन्दी भाषीय विद्यालय मौजूद हैं जो शाखा, लक्षित विद्यार्थी, शिक्षण प्रणाली, सभ्यता वातावरण और वैकल्पित पाठ्यक्रम पर आधारित हैं।
मानक हिन्दी ऐसी भाषा है जिसे दिल्ली, उत्तर प्रदेश, उत्तराखण्ड, छत्तीसगढ़, हिमाचल प्रदेश, बिहार, झारखण्ड, मध्यप्रदेश, हरयाणा और राजस्थान के लोग व्यापक रूप से बोलते हैं। 2008 से हिन्दी पढ़ाने वालों की माँग में वृद्धि हुई है, विशेष रूप से न्यू जर्सी और कन्नेक्टिकट के क्षेत्रों में।
हिन्दी विद्यालयों में साधारण रूप से हिन्दू त्योहारों पढ़ाई के रूप में मनाया जाता है। इनमें प्रमुख रूप से दीपावली, होली आदि शामिल हैं।
आम तौर से हिन्दी विद्यालय में पश्चिमी और भारतीय संस्कृति में समन्वय करके पाठ की शिक्षा दी जाती है। इन विद्यालयों में संस्कृत और देवनागरी की शिक्षा पर ज़ोर दिया जाता है।
बडन मेमोरियल चर्च, अल्मोड़ा
बडन मैमोरियल चर्च भारत के उत्तराखण्ड राज्य के अल्मोड़ा नगर में स्थित एक मेथोडिस्ट गिरिजाघर है। २ मार्च १८९७ को यह बनकर तैयार हुआ था। यह गिरजाघर रोमन इंग्लिश शैली का बना हुआ है। इसकी विशेषता यह है कि फ्रांस में सृजित गोथिक (इंडो-यूरोपियन) शैली के इस चर्च का निर्माण पूरी तरह स्थानीय पत्थरों से किया गया है। यह गिरिजाघर एलआर साह मार्ग में जागनाथ के समीप मल्ला कसून में स्थित है। यहां से नगर के चारों ओर का दृश्य दिखाई देता है। चर्च भवन करीब ३० मीटर ऊंचा तथा ४० मीटर लंबा है। इस गिरजाघर में ३०० से अधिक लोग एक साथ बैठकर प्रार्थना कर सकते हैं। गिरजाघर परिसर करीब छह नाली भूमि में फैला हुआ है।
सेल्मा लागरलोफ
सेल्मा लागरलोफ (1858-1940) स्वीडिश उपन्यासकार थी। 1909 ई० में साहित्य में नोबेल पुरस्कार विजेता। सेल्मा लागरलोफ का जन्म 20 नवंबर, 1858 को वार्मलैंड में हुआ था। इनका पूरा नाम सेल्मा ओटिलियाना लोविसा लागरलोफ (Selma Ottiliana Lovisa Lagerlof) था। सेल्मा को नोबेल पुरस्कार मिलने के रूप में उनके देश स्वीडन में भी किसी को पहली बार नोबेल पुरस्कार प्राप्त हुआ था तथा वह विश्व में भी पहली लेखिका थी जिन्हें नोबल पुरस्कार प्राप्त हुआ था।
सेल्मा की अवस्था जब केवल साढ़े तीन वर्ष की थी तभी अपने पिता के साथ एक तालाब में नहाने के कारण उन्हें एक प्रकार के लकवे की-सी बीमारी हो गयी थी। इससे छुटकारा मिलने में उन्हें काफी समय लगा और इसके बावजूद इसका कुछ न कुछ असर उन पर जीवन भर रहा।
सेल्मा का जन्म एक अच्छे परिवार में हुआ था। उनके पिता लेफ्टिनेंट लागरलोफ बड़े ही खुशदिल, साहसी और विख्यात पुरुष थे। वे सेना से अवकाश प्राप्त करने के बाद घर पर ही रहते थे और प्रायः अपने पुराने साथियों की मेहमानदारी में लगे रहते थे। सेल्मा की शिक्षा का वे खास ध्यान रखते थे तथा उन्हें स्वीडन का प्राचीन इतिहास और अपने वंश की परंपरागत कथाएँ बड़े चाव से सुनाते थे। सेल्मा के लेखन पर इसका काफी प्रभाव पड़ा है। सेल्मा की माता एक राजमंत्री की कन्या थी और उनके पितृगृह में दो पीढ़ी से राजमंत्रित्व का ही कार्य होता था। इस प्रकार सेल्मा भी गृह-प्रबंध तथा मेहमानदारी में पूर्णतः पटु और सक्षम हो गयी थी।
कुछ समय तक अध्यापन से जुड़ी सेल्मा बाद में पूरी तरह से लेखन के प्रति समर्पित हो गयी थी। नोबेल पुरस्कार प्राप्त होने पर सम्राट् ने उन्हें दावत देकर सम्मानित किया था। सेल्मा अपने पिता की कृतज्ञ थी कि साहित्यिक भावनाएँ उन्हीं के प्रोत्साहन से प्राप्त हुई थीं। सेल्मा छह भाषाओं की ज्ञाता थी।
सेल्मा पर माता-पिता के प्रभाव के अतिरिक्त बचपन में सर्वाधिक प्रभाव बेलमैन की कविताओं का पड़ा था। बाद में स्टॉकहोम के शिक्षक महाविद्यालय में 25 चुने हुए उम्मीदवारों में शामिल होने पर बेलमैन के अतिरिक्त रयूनबर्ग की कविताओं तथा उनके संबंध में व्याख्यानों का भी सेल्मा पर बेहद रचनात्मक प्रभाव पड़ा।
सेल्मा की कहानियों में किसानों, मछुआरों, बच्चों और पशुओं के आंतरिक संबंधों का विश्लेषण सुंदर रूप से हुआ है। शासन की ओर से प्रदत्त यात्राओं का भी उसने रचनात्मक उपयोग किया है। 1909 ई० में उनके समग्र साहित्य को ध्यान में रखते हुए नोबेल पुरस्कार दिया गया। उस समय स्वीडिश एकेडमी ने कहा था:
वर्नर हेइदेन्स्ताम
वर्नर हेइदेन्स्ताम (1859-1940) स्वीडिश कवि एवं उपन्यासकार थे। 1916 ई० में साहित्य में नोबेल पुरस्कार विजेता।
"वर्नर हेइदेन्स्ताम" का पूरा नाम कार्ल गुस्ताफ वर्नर वान हेइदेन्स्ताम (Carl Gustaf Verner Van Heidenstam) था। उनका जन्म 6 जुलाई, 1859 ई०को नार्क (स्वीडन) में हुआ था। बचपन में वे बड़े लज्जालु स्वभाव के और दुर्बल थे, किंतु पढ़ने-लिखने में उनका मन बहुत लगता था। विशेषकर कविताएँ और वीरगाथाएँ वे बड़े चाव से पढ़ते थे। बचपन में ही उन्हें फेफड़े की बीमारी हो गयी थी, जिसके कारण जलवायु परिवर्तन के लिए उन्हें दक्षिणी यूरोप भेजा गया। 8 वर्ष तक वे स्वीडन से दूर ही रहे और इटली स्विट्जरलैंड, ग्रीस, तुर्की और मिस्र का भ्रमण करते रहे। उनके पूर्वजों में से कुछ लोग पूर्वी देशों में नौकरियाँ भी कर चुके थे। उन देशों के सुंदर दृश्य देखकर वे मुग्ध हुए और इसका उन पर काफी प्रभाव पड़ा।
आरंभ में उनके मन में चित्रकार बनने की अभिलाषा भी हुई थी और उन्होंने कुछ समय तक चित्रकला की शिक्षा भी ली थी। उनकी कविताओं में चित्रकला की जानकारी आभासित होती है।
युवावस्था के आरंभ में ही एक मध्यम श्रेणी की स्विस लड़की से उन्हें प्रेम हो गया था और उसी के साथ उन्होंने शादी भी की।
वर्नर हेइदेन्स्ताम कथाकार होने के साथ-साथ कवि भी थे। उनका पहला उपन्यास एण्डीमियन नाम से प्रकाशित हुआ, जिसका प्रसंग पुराना होने पर भी शैली नवीन थी हेइदेन्स्ताम कहानी में तथ्यवाद के पूर्ण विरोधी थे और इस विचार के अनुकूल ही अपनी रचनाओं में उन्होंने आदर्शवाद और आभ्यंतरिक सत्य की खोज पर ज़ोर दिया है।
हस्तशिल्प निर्यात संवर्धन परिषद
हस्तशिल्प निर्यात संवर्धन परिषद भारत सरकार की एक संस्था है, यह भारत के हस्तशिल्प निर्यातकों को प्रोत्साहन तथा हस्तशिल्प निर्यात से सम्बन्धित जानकारियाँ तथा सुविधाऐं मुहैया कराती है।
हस्तशिल्प निर्यात संवर्धन परिषद भारत सरकार के वस्त्र मंत्रालय के अधीन एक स्वायत्त संस्था है। इस परिषद की स्थापना 1986-87 में हुई थी। वर्तमान मुख्य कार्यालय दक्षिण दिल्ली के वसन्त कुंज नामक स्थान के व्यावसायिक केन्द्र में स्थित है। इस निर्यात संवर्धन परिषद का मुख्य उद्देश्य भारत के हस्तशिल्प निर्यातकों के प्रोत्साहन तथा समय-समय पर निर्यात सम्बन्धी जानकारियाँ तथा सुविधाऐं मुहैया कराना है।
भारत के हस्तशिल्प निर्यातक को प्रस्तुत संस्था का सदस्य बनने के लिये परिषद द्वारा निर्धारित कुछ मानकों को पूरा करना होता है। तदोपरांत जॉच पड़ताल पूर्ण होने पर सदस्यता मिलती है। प्रतिवर्ष सदस्यता शुल्क तथा समय समय पर अन्य निर्धारित शुल्क देय होते हैं।
हस्तशिल्प निर्यात संवर्धन परिषद समय-समय पर भारत में हस्तशिल्प निर्यात सम्बन्धी प्रदर्शनियों का आयोजन करते रहती है। जिनमें मुख्य चार प्रदर्शनियों का आयोजन दिल्ली में होता था, परन्तु पिछले कुछ वर्षों से हस्तशिल्प निर्यात संवर्धन परिषद के स्वनिर्मित प्रदर्शनी स्थल (India Exposition Mart) ग्रेटर नोएडा में होने लगा है। इन प्रदर्शनियों से सम्बन्धित सभी जानकारी परिषद यथा समय हस्तशिल्प निर्यातकों को पत्राचार द्वारा सूचित करते रहती है।
यह परिषद समय-समय पर भारत के हस्तशिल्प निर्यातकों को अन्तर्देशीय तथा अन्तर्राष्ट्रीय प्रदर्शनियों मे भाग लेने को उत्साहित तथा उचित सुविधाएें प्रदान करती है।
प्रबंधन एवं शोध संस्थान
प्रबंधन एवं शोध संस्थान अथवा प्रबंधन और अनुसंधान संस्थान () गाजियाबाद, उत्तर प्रदेश, भारत में स्थित एक शैक्षिक संस्थान है। यह संस्थान एनपी गोयल चैरिटेबल ट्रस्ट के द्वारा १९९७ में स्थापित किया गया था। यह डॉ एपीजे अब्दुल कलाम प्राविधिक विश्वविद्यालय, लखनऊ और चौधरी चरण सिंह विश्वविद्यालय, मेरठ से संबद्ध है।
यह संस्थान प्रबंधन और सूचना प्रौद्योगिकी के पाठ्यक्रम प्रदान करता है। इसका परिसर ५ एकड़ (२०,००० मी) है।
इस संसथान में लड़कों और लड़कियों दोनों के लिए अलग अलग छात्रावास कि सुविधा है। छात्रावासों में मूलभूत सुविधाओं के अलावा २४*७ वाईफाई तथा विभिन्न प्रकार के मनोरंजन जैसे, खेल का सामान इत्यादि की व्यवस्था है।
हेनरिक पोंटोपिदां
हेनरिक पोंटोपिदां (1857-1943) स्वीडिश उपन्यासकार एवं कहानीकार थे। 1917 ई० में साहित्य में नोबेल पुरस्कार विजेता। हेनरिक पोंटोपिदां का जन्म 24 जुलाई, 1857 ई० में जटलैंड के फ्रेडरिका नामक स्थान में हुआ था। उनके पितामह और पिता पादरी रह चुके थे। आरंभिक शिक्षा के बाद उन्होंने कोपेनहेगेन में पॉलिटेक्निक स्कूल से इंजीनियरिंग की पढ़ाई की थी।
पोंटोपिदां की रचनाओं में डेनमार्क के ग्राम्य जीवन का सुंदर चित्रण है। महायुद्ध के दिनों में लिखे गये 'मृतकों का साम्राज्य' में देशभक्ति के साथ-साथ एक विशेष आदर्श के प्रति निष्ठा उत्पन्न करके युद्ध से विरक्ति का संदेश है। पोंटोपिदां ने डेनमार्क के ग्रामों और नगरों का इतना तथ्यपूर्ण और सजीव चित्रण किया है कि उन्हें साहित्य जगत में "डेनिश जीवन का फोटोग्राफर" कहा जाता है।
भारत में ईसाई धर्म
माना जाता है कि भारत में ईसाई धर्म की शुरुवात ईसा मसीह के बारह मूल धर्मदूतों में से एक थॉमस के सन ५२ में केरल में आने के बाद हुई। विद्वानों की सहमति है कि ईसाई धर्म निश्चित तौर पर ६वीं शताब्दी ईस्वी से भारत में स्थापित हो गया था। भारत की २०११ की जनगणना मे मुताबीक २.॰३% जनसंख्या ईसाई धर्म की है, जो की लगभग २॰.७८ करोड होती है।
काबुल आत्मघाती हमला 2017
28 दिसंबर 2017 को काबुल आत्मघाती बम विस्फोट हुआ, यह हमला अफगानिस्तान के एक सांस्कृतिक केंद्र पर किया गया था। हमलावर इस्लामिक स्टेट ऑफ इराक एंड लेवेंट के लिए काम करने वाले आतंकवादी थे।. हमले में 50 लोग मारे गए और 80 से अधिक घायल हुए। मरने वालों में पत्रकार और विश्वद्यालय के छात्र शामिल थे। समाचार एजेंसी के मुताबिक, सोवियत-अफगान युद्ध की एक वर्षगांठ पर चर्चा के दौरान बम विस्फोट हुआ।.
१९३७-३८ रणजी ट्रॉफी
१९३७-३८ रणजी ट्रॉफी यह रणजी ट्रॉफी का चौथा संस्करण था जिसमें कुल १८ टीमों ने हिस्सा लिया था और यह बाकी संस्करणों की तरह ही नॉकआउट फोर्मेट में खेला गया था। इस संस्करण में सबसे ज्यादा रन नवानगर के अमर सिंह ने ३७० रन बनाये थे जबकि सबसे ज्यादा विकेट भी इन्होंने ही २४ विकेट लिए। इस रणजी ट्रॉफी का फाइनल मुकाबला हैदराबाद की टीम ने नवनगर को हराकर जीत लिया था।
राष्ट्रीय हिमालयी पर्यावरण एवं सतत विकास संस्थान
गोविन्द बल्लभ पंत राष्ट्रीय हिमालयी पर्यावरण एवं सतत विकास संस्थान (जीबीपीएनआईएचईएसडी) भारत के उत्तराखण्ड राज्य के अल्मोड़ा नगर में स्थित एक स्वायत्त संस्थान है। इसकी स्थापना १९८८-८९ में भारत रत्न पंडित गोविंद बल्लभ पंत के जन्म शताब्दी वर्ष के दौरान पर्यावरण और वन मंत्रालय, भारत सरकार के संस्थान के रूप में की गई थी। इसकी पहचान वैज्ञानिक ज्ञान को उन्नत करने, एकीकृत प्रबंधन रणनीति तैयार करने, प्राकृतिक संसाधनों के संरक्षण के लिए अपनी क्षमता का प्रदर्शन करने और संपूर्ण भारतीय हिमालय क्षेत्र (आईएचआर) में पर्यावरण की दृष्टि से ठोस विकास सुनिश्चित करने के लिए एक केंद्रीय एजेंसी के रूप में की गई है।
यह संस्थान सामाजिक, पारिस्थितिक, आर्थिक और भौतिक प्रणालियों के बीच के जटिल संबंधों में संतुलन बनाए रखने का प्रयास करता है, जिससे भारतीय हिमालय क्षेत्र (आईएचआर) में स्थिरता बनाई रखी जा सके। इस लक्ष्य को हासिल करने के लिए संस्थान प्राकृतिक और सामाजिक विज्ञानों के पारस्परिक संबंधों पर जोर देते हुए अपने सभी अनुसंधान और विकास कार्यक्रमों में बहु-विषयक और समग्र दृष्टिकोण का अनुसरण करता है। इस प्रयास में नाजुक पर्वतीय पारितंत्रों, ज्ञान प्रणालियों और प्राकृतिक संसाधनों के सतत उपयोग के संरक्षण पर विशेष रूप से ध्यान दिया जाता है। विभिन्न कार्यक्रमों की दीर्घकालिक स्वीकार्यता और सफलता के लिए स्थानीय निवासियों की भागीदारी सुनिश्चितत करने के लिए एक सार्थक प्रयास किया जाता है। विभिन्न हितधारकों के लिए प्रशिक्षण,पर्यावरण शिक्षा और जागरूकता संस्थान के सभी अनुसंधान और विकास कार्यक्रमों के आवश्यक घटक हैं।
संस्थान के मुख्यालय अल्मोड़ा में स्थित हैं, और इसके अतिरिक्त इसकी पांच अन्य इकाईयां गढ़वाल (श्रीनगर), हिमाचल (कुल्लू), सिक्किम (गंगटोक), पूर्वोत्तर (ईटानगर) तथा पर्वतीय प्रभाग (नई दिल्ली) हैं।
संत गोरा कुम्भार
संत गोरा कुम्भार (Sant Gora Kumbhar) ("गोरोबा" के रूप में भी जाना जाता है) भक्ति आंदोलन और महाराष्ट्र के वारकरी संप्रदाय से जुड़े एक हिंदू संत थे।
गोरा कुम्भार और अन्य संतों ने अभंग (शब्दों को नष्ट नहीं किया जा सकता है) के सैकड़ों गीतों को भी लिखा और गाया। वारकरी संप्रदाय का मुख्य सिद्धांत कीर्तन का दैनिक जप था।
गोरा कुम्भार को पारंपरिक रूप से सत्यपुरी गांव में रहने वाला माना जाता है, जिसे वर्तमान में महाराष्ट्र राज्य के उस्मानाबाद जिले में गोरबा टेर के रूप में जाना जाता है। माना जाता है कि वह नामदेव के समकालीन थे। वह 1267 और 1317 के बीच जिये। उसके नाम पर एक छोटा सा मंदिर गांव में बनाया गया था और जिसे उनके भक्तों पुजा करने आते है।
गोरा कुम्भार के जीवन और भक्ति के बारे में भारत में कई फिल्मे तैयार किए गए हैं:
तेज सिंह
तेज सिंह सिख साम्राज्य के सेनापति थे। वे प्रथम अंग्रेज सिख युद्ध के समय सिख खालसा सेना के सेनापति बनाये गये थे।
तेज सिंह (बहुविकल्पी)
तेज सिंह १९वीं शताब्दी में सिख साम्राज्य के सेनापति थे।
तेज सिंह से इन लोगों का भी बोध होता है-
ग्रेटर नॉएडा प्रोद्योगिकी संस्थान
ग्रेटर नॉएडा प्रोद्योगिकी संस्थान (जीएनआईओटी) उत्तर प्रदेश, भारत के ग्रेटर नोएडा में एक अभियांत्रिकी महाविद्यालय है। इसे अखिल भारतीय तकनीकी शिक्षा परिषद द्वारा अनुमोदित किया गया है और यह डॉ एपीजे अब्दुल कलाम तकनीकी विश्वविद्यालय, लखनऊ से संबद्ध है। वर्तमान में यह स्नातक और स्नातकोत्तर दोनों स्तरों पर शिक्षा प्रदान करता है।
ग्रेटर नॉएडा प्रोद्योगिकी संस्थान (जीएनआईओटी) जीएनआईओटी संस्थानों के समूह का एक हिस्सा है। इसे श्रीराम शैक्षणिक ट्रस्ट द्वारा वर्ष २००० में स्थापित किया गया था।
संस्थान का परिसर ग्रेटर नोएडा के नॉलेज पार्क २ में स्थित है। यह परिसर २० एकड़ जमीन में फैला हुआ है। शैक्षिक भवन के अलावा इसमें एक अस्थायी छात्रावास, औषधालय, क्रीड़ास्थल, व्यायामशाला, छात्र गतिविधि केंद्र और एक सभागार है। परिसर पूरी तरह आवासीय है।
संस्थान में निम्नलिखित पाठ्यक्रम उपलब्ध हैं:
सेंट मेनास चर्च हमला 2017
29 दिसंबर, 2017 को,मिस्र की राजधानी काहिरा के उपनगरीय क्षेत्र में कुब़्तियों के गिरजाघर कॉप्टिक चर्च ऑफ सेंट मेनस पर एक नकाबपोश बंदूकधारक ने गोलीबारी की जिसमें दस नागरिकों और एक पुलिस अधिकारी की मौत हो गई थी और लगभग दस लोग घायल हो गए थे।. हमले की जिम्मेदारी आतंकी संगठन आईएसआईएस ने अपनी समाचार वेबसाइट आमाक द्वारा ली गई थी।  हमले की अरब संघ ने निंदा की है। अरब संघ के महासचिव अहमद अबुल ग़ैज़ ने एक बयान में इस गिरजाघर पर हमले की निंदा करते हुए कहा कि अरब संघ उस आतंकवाद के ख़िलाफ़ मिस्री सरकार के साथ है जिसका लक्ष्य मिस्र में शांति व सुरक्षा को ख़त्म करना और मिस्रियों के बीच फूट डालना है।
उत्पादन, लागत और मूल्य निर्धारण
उत्‍पादन से तात्‍पर्य किसी वस्‍तु का निर्माण करना या उत्‍पादित करना, लागत से आशय उस वस्‍तु को निर्मित करने में हुए व्‍यय की राशि को लागत कहते हैं। वस्‍तु को निर्मित करने में व्‍यय हुई राशि अर्थात् लागत तथा वस्‍तु को निर्मित करने में व्‍यक्तियों अथवा मशीनों से कराये गए श्रम की लागत को मिलाकर वस्‍तु का मूल्‍य निर्धारण किया जाता है।
अमाक न्यूज एजेंसी
अमाक न्यूज एजेंसी; 'Amaq News Agency': एक इस्लामिक स्टेट ऑफ इराक और लेवेंट (शाम) (आईएसआईएस) से जुड़ी एक न्यूज़ संस्था है, जो यह अक्सर "समूह द्वारा किए गए आतंकी हमलों की जिम्मेदारी और हमले की गतिविधियों को प्रकाशित करती है। .
नट हैमसन
नट हैमसन (1859-1952) नार्वे के प्रसिद्ध उपन्यासकार एवं नाटककार थे। 1920 ई० में साहित्य में नोबेल पुरस्कार विजेता।
"नट हैमसन" का जन्म पूर्वी नार्वे के "लोय" नामक स्थान पर 4 अगस्त 1859 में हुआ था। इनका पूरा नाम नट पेडरसन हैमसन (Knut Pedersen Hamsun; अन्य उच्चारण- "नुत पेदरसन हामज़ुन") था। इनके घराने में कारीगरी का काम हुआ करता था, जिन्हें भारतवर्ष में "ठठेरा" कहा जाता है। जब हैमसन 4 वर्ष के ही थे तभी उनका परिवार वहाँ का पहाड़ी प्रदेश छोड़कर "लोफोडेम द्वीप", नॉर्थलैंड चला गया। वहीं के वन्य दृश्य और मछुआरों के कठोर कार्य को देखते-देखते बालक हैमसन ने युवावस्था प्राप्त की। हैमसन को शिक्षा की तीव्र अभिलाषा थी परंतु उसके पूर्व ही उन्हें जीवन के कठोर यथार्थ का सामना करना पड़ा। उन्हें बोडों में जूते बनाने का काम भी सीखना पड़ा था। इसके बावजूद हैमसन निराश नहीं हुए और पढ़ने-लिखने की ओर बराबर ध्यान रखते रहे। अपने संघर्षपूर्ण जीवन में अमेरिका-निवास के दिनों में हैमसन को घोड़ागाड़ी भी हाँकना पड़ा था। इसके सिवा मजदूरी, मोदी की दुकान पर मुहर्रिर का काम तथा फिर व्याख्यान देने का काम भी उन्होंने किया था। जब उन्हें नोबेल पुरस्कार मिला तो अनेक अमेरिकन पत्रों ने बड़े-बड़े शीर्षक देकर यह समाचार छापा था कि "घोड़ा गाड़ी हाँकने वाले को नोबेल पुरस्कार"। हलाँकि यह तथ्य ध्यान देने योग्य है कि जब हैमसन घोड़ा गाड़ी चलाते थे तब भी उन की जेब में कविता की कोई न कोई पुस्तक रहती थी। साहित्य के प्रति इसी अटूट अभिरुचि ने उन्हें शिखर तक पहुँचाया।
हैमसन की पहली रचना एक कविता थी - मीटिंग अगेन - जो सन् 1878 में प्रकाशित हुई थी। 1890 में इनका पहला उपन्यास हंगर (भूख) प्रकाशित हुआ, जिससे इनकी पहचान बननी शुरू हुई। इनकी सर्वाधिक महत्वपूर्ण रचना ग्रोथ ऑफ द साॅयल का प्रकाशन 1917 में हुआ, जिसने इनको यूरोप तथा अमेरिका में प्रसिद्ध कर दिया। इसी रचना पर हैमसन को नोबेल पुरस्कार प्रदान किया गया था। अमेरिका के विख्यात आलोचक वरसेस्टर ने लिखा है कि "ग्रोथ ऑफ द साॅयल हैमसन की सर्वश्रेष्ठ रचना है और यह अमेरिका तथा अन्य देशों में बहुत अधिक पढ़ी गयी है। यद्यपि इसके देश-काल तथा पात्र एकस्थानीय हैं, फिर भी इसका प्रतिपादित विषय सार्वभौम है और समस्त मनुष्य जाति पर लागू होता है।"
हैमसन की रचनाओं में जोरदार रूप से तथ्यात्मक चित्रण पाया जाता है। इसके साथ ही उन्होंने जीवन के दार्शनिक पहलू और समाज की अंतर्शक्ति की ओर भी पर्याप्त ध्यान दिया है।
अल्मोड़ा तहसील
अल्मोड़ा तहसील भारत के उत्तराखण्ड राज्य में अल्मोड़ा जनपद की एक तहसील है। अल्मोड़ा जनपद के मध्य भाग में स्थित इस तहसील के मुख्यालय अल्मोड़ा नगर में स्थित हैं। इसके पूर्व में भनोली, जैंती तथा पिथौरागढ़ जनपद की गंगोलीहाट तहसील, पश्चिम में सोमेश्वर, द्वाराहाट तथा रानीखेत तहसील, उत्तर में बागेश्वर जनपद की बागेश्वर तहसील, तथा दक्षिण में नैनीताल जनपद की नैनीताल तहसील है।
तहसील के अधिकार क्षेत्र में कुल ४२८ गाँव आते हैं, और २०११ की जनगणना के अनुसार इसकी जनसंख्या १,६४,५६३ है।
जाकिन्तो बेनावेन्ते
जाकिन्तो बेनावेन्ते (1866-1954) स्पेनिश नाटककार थे। 1922 ई० में साहित्य में नोबेल पुरस्कार विजेता। "जाकिन्तो बेनावेन्ते" का जन्म 12 अगस्त, 1866 को स्पेन की राजधानी मेड्रिड में हुआ था। उनके पिता एक प्रसिद्ध चिकित्सक थे। आरंभ में बेनावेन्ते ने कानून को अपना पेशा बनाना चाहा था और उसका कुछ अध्ययन भी किया था, किंतु बाद में लेखन और रंगमंच की ओर मुड़ गये। उनको आरंभ से ही नाटक और सर्कस के प्रबंध का कुछ ज्ञान था और वह अभिनय करने वालों और दर्शकों की आवश्यकताओं को समझते थे। 1913 में बेनावेन्ते स्पेनिश एकेडमी के सदस्य चुने गये। उन्होंने खूब देशाटन किया और जहाँ-जहाँ गये वहाँ-वहाँ अपने नाटकों को अभिनीत होते देखा। विशेषकर रूस, इंग्लैंड, दक्षिण अमेरिका और संयुक्त राष्ट्र अमेरिका की उन्होंने सफल यात्रा की।
बेनावेन्ते को स्पेन का महान् नाटककार माना गया है। उन्होंने नाटक को यथार्थवाद की ओर लौटाया। उन्होंने नाटक में व्याख्यात्मक पद्य के स्थान पर गद्य और कॉमेडी के स्थान पर सनसनीपूर्ण घटनाओं को स्थान दिया। उनके नाटक मस्तिष्क को विचार करने के लिए विवश कर देते हैं। बेनावेन्ते के पात्र प्रायः क्षणस्थायी होते हैं और वह लेखकीय उद्देश्य की पूर्ति करने के बाद सहसा लुप्त हो जाते हैं। उन्होंने अपने नाटकों में विभिन्न स्थानों का समावेश किया है और अंतर्दृष्टि का यथेष्ट परिचय दिया है। अपनी रचनाओं में उन्होंने अपने उस आदर्शवाद को बुना है, जो दुर्बल मनुष्यता और परकीय निजस्व के अंतर को प्रकट करता है। इस आदर्श का सर्वापेक्षा गहन संबंध प्रेम से है।
चौखुटिया तहसील
चौखुटिया तहसील भारत के उत्तराखण्ड राज्य में अल्मोड़ा जनपद की एक तहसील है। अल्मोड़ा जनपद के मध्य भाग में स्थित इस तहसील के मुख्यालय चौखुटिया नगर में स्थित हैं। इसके पूर्व में सोमेश्वर तथा बागेश्वर जनपद की गरुड़ तहसील, पश्चिम में भिक्यासैंण तहसील, उत्तर में चमोली जनपद की थराली तहसील, तथा दक्षिण में द्वाराहाट है।
तहसील के अधिकार क्षेत्र में कुल १६४ गाँव आते हैं, और २०११ की जनगणना के अनुसार इसकी जनसंख्या ४६,०५१ है।
भिक्यासैंण तहसील
भिक्यासैंण तहसील भारत के उत्तराखण्ड राज्य में अल्मोड़ा जनपद की एक तहसील है। अल्मोड़ा जनपद के पश्चिमी भाग में स्थित इस तहसील के मुख्यालय भिक्यासैंण नगर में स्थित हैं। इसके पूर्व में चौखुटिया, द्वाराहाट तथा रानीखेत तहसील, पश्चिम में सल्ट तहसील, उत्तर में चमोली जनपद की गैरसैंण तहसील तथा दक्षिण में नैनीताल जनपद की बेतालघाट तहसील है। यह चारों ओर से, पर्वतों से घिरे, बीच के मैदानी भाग में स्थित है। भिक्यासैंण रामगंगा और गगास नदी का संगम स्थल भी है।
तहसील के अधिकार क्षेत्र में कुल ३७६ गाँव आते हैं और २०११ की जनगणना के अनुसार इसकी जनसंख्या ७०,४८७ है।
द्वाराहाट तहसील
द्वाराहाट तहसील भारत के उत्तराखण्ड राज्य में अल्मोड़ा जनपद की एक तहसील है। अल्मोड़ा जनपद के मध्य भाग में स्थित इस तहसील के मुख्यालय द्वाराहाट नगर में स्थित हैं। इसके पूर्व में सोमेश्वर तथा अल्मोड़ा तहसील, पश्चिम में भिक्यासैंण तहसील, उत्तर में चौखुटिया तहसील, तथा दक्षिण में रानीखेत तहसील है।
तहसील के अधिकार क्षेत्र में कुल २०६ गाँव आते हैं, और २०११ की जनगणना के अनुसार इसकी जनसंख्या ५५,०६८ है।
रानीखेत तहसील
रानीखेत तहसील भारत के उत्तराखण्ड राज्य में अल्मोड़ा जनपद की एक तहसील है। अल्मोड़ा जनपद के मध्य भाग में स्थित इस तहसील के मुख्यालय रानीखेत छावनी में स्थित हैं। इसके पूर्व में अल्मोड़ा तहसील, पश्चिम में भिक्यासैंण तहसील, उत्तर में द्वाराहाट तहसील, तथा दक्षिण में नैनीताल जनपद की कोश्याकुटौली तहसील है।
तहसील के अधिकार क्षेत्र में कुल ३०० गाँव आते हैं, और २०११ की जनगणना के अनुसार इसकी जनसंख्या १,००,१२४ है।
कोणीय विस्थापन
जब कोई कण एक वृत्ताकार मार्ग पर गति करता है तो किसी समय कण का त्रिज्य सदिश कण की प्रारंम्भिक स्थिति के सापेच्छ जितना कोण घूमता है उसे कण का कोणीय विस्थापन कहते है | इसे भौतिकी घूर्णन यांत्रिकी में
ग्रेज़िया डेलेडा
ग्रेज़िया डेलेडा (Grazia Deledda; हिंदी में अन्य उच्चारण- "ग्राजिया देलेदा") [1875-1936] इटली की कथाकार, नाटककार एवं कवयित्री थी। 1926 ई० में साहित्य में नोबेल पुरस्कार विजेता।
ग्रेज़िया डेलेडा का जन्म 27 सितंबर, 1875 को नूरो में हुआ था। ग्रेजिया के पिता ने कानून का अध्ययन किया था, किंतु उनकी कृषि और व्यापार की ओर ही रुचि थी। वे तीन बार नूरो शहर के मेयर बने थे। कभी-कभी वह भी स्वांतःसुखाय काव्यरचना किया करते थे। उनके घर अच्छे-अच्छे किसानों, पुरोहितों, कलाकारों और धर्माचार्यों का जमघट लगा रहता था और उनके पास एक सुंदर पुस्तकालय भी था। मेयर होने के कारण उनके पास बहुत से दुःखी लोग अपनी गाथाएँ सुनाया करते थे। बचपन से ही ग्रेजिया पर इन सबका प्रभाव पड़ते रहा और इन सारे तत्वों का उनके लेखन में प्रभूत योगदान रहा है। जब तक ग्रेजिया ने विवाह नहीं किया था तब तक वह सार्डीनिया छोड़ कर और कहीं नहीं गयी। बाद में जब लोंबार्डी-निवासी मदेसानी महोदय के साथ उनका विवाह हो गया तो उन्हें अपने पति के साथ रोम जाना पड़ा, क्योंकि वहां मदेसानी महोदय को सेना विभाग में सरकारी नौकरी मिल गयी थी रोम में उनका मकान शहर से बाहर देहात में था। ग्रेजिया को अपनी मातृभूमि सार्डीनिया से काफी लगाव था। सार्डीनिया (इटली) की यह उपन्यास लेखिका इटली के तानाशाह मुसोलिनी की समकालीन थी और मुसोलिनी इनका सम्मान भी करता था।
बचपन से प्राप्त विविध अनुभवों का ग्रेजिया की रचनाओं में सर्जनात्मक उपयोग हुआ है। इन्होंने अपनी सभी रचनाओं में अपनी जन्मभूमि सार्डीनिया का किसी न किसी रूप में चित्रण अवश्य किया है। अपने देश के लोगों, वहाँ के रीति-रिवाजों तथा कथाओं का चित्रण इन्होंने मार्मिक और सजीव ढंग से किया है। इन्होंने जो कुछ लिखा है वह अपने मन की शांति और सुख के लिए ही मुख्यतः लिखा है। उनका मानना था कि मन की शांति पहली चीज है, पाठक और सफलता तो बाद में आती है।
पुरस्कार देते हुए स्वीडिश अकादमी के द्वारा इनके बारे में कहा गया था: आदर्शवाद द्वारा प्रेरित उनकी रचनाओं के लिए, जो अमूर्त को मूर्त में ढाल सकने वाली सफाई के साथ इनके अपने द्वीप के जीवन को चित्रित करती हैं तथा गहराई और सहानुभूति के साथ सारी मानव जाति की समस्याओं का विवेचन विश्लेषण करती हैं, इन्हें यह पुरस्कार दिया जा रहा है।
लुइजी पिरांडेलो
लुइजी पिरांडेलो (Luigi Pirandello) [1867-1936] इटली के कथाकार एवं नाटककार थे। 1934 ई० में साहित्य में नोबेल पुरस्कार विजेता।
लुइजी पिरांडेलो का जन्म 28 जून, 1867 को सिसली में गिरीगेण्टी के निकटवर्ती एक गाँव में हुआ था। 19 वर्ष की अवस्था में वे रोम गये और 1891 तक वहीं पढ़ते रहे। 1891 ई० में वे जर्मनी गये और वहाँ के बाॅन विश्वविद्यालय से तत्वज्ञान की डिग्री प्राप्त की। जर्मनी से वापस आकर पहले-पहल उन्होंने रोम में कन्या पाठशाला के अध्यापक के रूप में काम किया और 1923 तक वहीं कार्यरत रहे। पिरांडेलो के पिता गंधक की खान के मालिक थे, परंतु 1903 ई० में बाढ़ से खान बर्बाद हो गयी और उसी के बाद से वे लेखन और अध्यापन कार्य में लगे। इसके अगले साल एक और भयंकर हादसा हुआ और उनकी पत्नी को हिस्टीरिया के दौरे पड़ने लगे और वे दौरे के समय पिरांडेलो पर बहुत बुरी तरह बरसने लगती थी। अंततः विवश होकर उन्हें पागलखाने में दाखिल करवाना पड़ा। इन आर्थिक और पारिवारिक परेशानियों के बावजूद वे लेखन और प्रकाशन कार्य करते रहे।
इन्होंने मुसोलिनी से आर्थिक सहायता लेकर "नेशनल आर्ट थियेटर ऑफ रोम" की स्थापना की थी। लंदन और न्यूयॉर्क में इनके नाटकों के मंचन से प्रसिद्धि फैली और इन्हें पुरस्कार प्राप्त हुआ।
पिरांडेलो ने 16 वर्ष की अल्पावस्था में ही काव्य-लेखन आरंभ कर दिया था। बाद में वे गद्य की ओर मुड़ गये। उनकी रचनाओं में स्थानीय रंग को, जिसका मुख्य संबंध सिसली से है, प्रधानता मिली है; परंतु बाद में इन्होंने मनोवैज्ञानिक रचनाएँ लिखना आरंभ कर दिया इसका कारण इनका खुद का जीवन था, जिसमें बहुत सी अप्रिय घटनाएँ घटने लगी थीं-- इनके पिता का दिवालिया होना, पत्नी का पागलपन, पुत्रों का युद्ध में जाना, पुत्री की आत्महत्या की कोशिश और गरीबी।
पिरांडेलो ने कहानियाँ और उपन्यास भी लिखे हैं, परंतु उन्हें विशेष ख्याति अपने नाटकों के लिए मिली, जिनमें उन्होंने अनेक प्रयोग किए हैं और अपने द्वीप की स्थानीय भाषा और प्रवृतियों को बहुत स्पष्ट स्वर दिया है। "सिक्स कैरेक्टर्स इन सर्च ऑफ एन ऑथर" उनका अंतरराष्ट्रीय ख्याति प्राप्त नाटक है। उनके लेखन में जीवन की विषम परिस्थितियों और मनुष्य के दुःख का बेहद मार्मिक चित्रण हुआ है। उनमें मानव-मनोविज्ञान को समझने की गहरी अंतर्दृष्टि थी। वे मनुष्य के समूचे जीवन को एक गहन अव्यवस्था मानते थे और कला को इस अव्यवस्था को आकार देने वाला माध्यम।
अब्दुल-कादिर जीलानी का मकबरा
अब्दुल-कादिर जीलानी का मकबरा, या हज़रत कादिरिया, इराक की राजधानी बगदाद में स्थित कदिरिया सूफी आदेश के संस्थापक हजरत अब्दुल-कादिर जीलानी को समर्पित एक इस्लामी धार्मिक परिसर है। इसके आसपास के वर्ग को जीलाानी स्क्वायर के रूप में नामित किया गया है। मस्जिद परिसर, मकबरा और कदिरिया पुस्तकालय के रूप में जाना जाता है पुस्तकालय जो इस्लामी अध्ययन से इस्लामी इतिहास सम्बंधित कार्य करता है। 28 मई 2007 को, दरगाह को एक कार बम हमले द्वारा लक्षित किया गया जिसमें 24 लोगों की मौत हो गई थी और 68 घायल हो गए थे। इस हमले ने दरगाह और मस्जिद को गंभीर नुकसान पहुंचाया था और बाहरी दीवार, एक गुंबद और मीनार को नष्ट हो गया था जिसका पुनः निर्माण कराया गया।
यूजेन ओ' नील
यूजेन ग्लेडस्टोन ओ' नील (Eugene Gladstone O'Neill) [1888-1953] अमेरिकी नाटककार थे। 1936 ई० में साहित्य में नोबेल पुरस्कार विजेता।
यूजेन ओ' नील का जन्म 16 अक्टूबर, 1888 को न्यूयॉर्क के बैरेट हाउस में हुआ था, जो उस जमाने में एक पारिवारिक होटल था। इनका पूरा नाम यूजेन ग्लेडस्टोन ओ' नील (Eugene Gladstone O'Neill) था। इनके पिता जेम्स ओ' नील उन दिनों के प्रसिद्ध अभिनेताओं में से एक थे। 7 वर्ष तक तो बालक ओ' नील अपने पिता के साथ उनके अभिनय के सिलसिले में जहाँ-तहाँ घूमते रहे। गर्मी में इनके माता-पिता न्यू लंदन में रहते थे।
ओ' नील की पढ़ाई प्रिंसटन विश्वविद्यालय से चल रही थी। वहाँ इन्हें न तो अच्छे अंक मिले और न ही श्रेणी। अतः पढ़ाई बीच में ही छोड़ देनी पड़ी। 1907 में ही नील की शिक्षा समाप्त हो गयी। 1909 में सोने की खोज में दक्षिण अमेरिका के क्षेत्रों में भटकते रहे और अंत में वहाँ से लौट कर आये तो एक मल्लाह के रूप में भर्ती होकर साउथेंप्टन गये। 24 दिसंबर 1912 को उन पर क्षय रोग का आक्रमण हुआ और वह वालिंगफोर्ड गेलार्ड फॉर्म सेनेटोरियम में भर्ती किये गये। यही वह समय था जिसे ओ' नील ने अपना पुनर्जन्म माना है, क्योंकि इसी समय उन्हें अपने समस्त कार्यों पर पुनर्विचार का मौका मिला और अंततः उन्होंने नाटककार बनने का निश्चय किया। यही निश्चय उन्हें सृजन के साथ-साथ सम्मान के भी शिखर पर ले गया। ओ' नील की तीन शादियाँ हुई थीं, जिनमें से एजनद बोल्टन से उत्पन्न लड़की कोना ने प्रसिद्ध अभिनेता चार्ली चैप्लिन से शादी की थी।
ओ' नील को नाटकों के लिए पुलित्जर पुरस्कार भी मिला था। 1920 ईस्वी में उन्हें क्षितिज के उस पार के लिए, 1922 ईस्वी में अन्ना क्रिस्टी के लिए और 1928 ईस्वी में अनोखा विश्राम के लिए पुरस्कार मिल चुके थे। 1936 ईस्वी में इन्हें साहित्य में नोबेल पुरस्कार से सम्मानित किया गया।
ये अकेले अमेरिकी नाटककार थे जिन्हें साहित्य का नोबेल पुरस्कार दिया गया।
जोहान्स जेन्सेन
जोहान्स विल्हेम जेन्सेन (1873-1950) डेनमार्क के उपन्यासकार, कवि, निबंधकार एवं पत्रकार थे। 1944 ई० में साहित्य में नोबेल पुरस्कार विजेता। "जोहान्स जेन्सेन" का जन्म उत्तरी जटलैंड के "हिम्मरफैंड" शहर में हुआ था। इनके पिता पशु-चिकित्सक थे। इन्होंने वहाँ के कैथेड्रल स्कूल से मैट्रिक पास किया और फिर डॉक्टरी की पढ़ाई के लिए कोपेनहेगन गये। परिवार बड़ा होने के कारण इन्हें अपनी पढ़ाई का खर्च खुद उठाना पड़ता था। 1893 में इन्होंने डॉक्टरी की पढ़ाई शुरू की और 1895 से ही कहानियाँ भी लिखने लगे थे। 1897 में इन्होंने डॉक्टरी की पढ़ाई छोड़ कर अपने-आपको पत्रकारिता और साहित्य-सेवा में लगा दिया। 1898 में स्पेन-अमेरिका युद्ध में इन्हें युद्ध-संवाददाता के रूप में पेरिस की विश्व प्रदर्शनी में भेजा गया, जहाँ के नये वातावरण ने इन पर बड़ा प्रभाव डाला था।
जेन्सेन की औपन्यासिक कृतियों में सबसे पहले "कोंगैन्स फाल्ड" का प्रकाशन हुआ था, जिसका अंग्रेजी अनुवाद 1933 ई० में प्रकाशित हुआ। यह डेनिश भाषा का प्रथम प्रसिद्ध ऐतिहासिक उपन्यास के रूप में जाना गया। इसमें पुराना कृषक-जीवन और उसके विरोधी दृष्टिकोण का सुंदर चित्रण हुआ है। उन्होंने डेनमार्क के ग्रामीण जीवन पर बहुत अच्छा लिखा, नये मुहावरों का प्रयोग किया और यात्रा वर्णन भी लिखे। उनकी रचनाओं के बारे में "दि अमेरिकन स्कैंडिनेवियन रिव्यू" में कहा गया था: "इनके उपन्यास पुराने युग के हैं, पर वे अपने युग के समाज के दर्पण-से हैं। इसमें कथानक की ओर उतना ध्यान देने की आवश्यकता नहीं पड़ती जितना सामयिक चित्रण की ओर।"
जेन्सेन ने अपनी आत्मकथा के रूप में अपनी अमेरिका यात्रा की कहानी भी लिखी। 76 वर्ष की उम्र में प्रकाशित पुस्तक "अफ्रीका" में यात्रा-वर्णन के साथ-साथ उनके पत्रकारिता और सांस्कृतिक ज्ञान का भी प्रभूत परिचय उपस्थापित हुआ है। जेन्सेन का प्रभाव डेनिश भाषा पर विशेष रूप से पड़ा क्योंकि उन्होंने कुल मिलाकर 70 पुस्तकें लिखी और अगणित लेख लिखे। उनके अनेक विचार ऐसे हैं जिनके बारे में मतभेद की गुंजाइश है, परंतु उनकी अभिव्यक्ति की उच्च शक्ति से इनकार नहीं किया जा सकता।
अलेना तिल्की
अलेना तिल्की (, जन्म 28 मार्च 2000) एक तुर्कीयाई गायिका हैं। अपने गीत "जवाबसज़ चिनलमा" ("Cevapsız Çınlama") रिलीज़ करने के बाद उन्होंने राष्ट्रीय मान्यता हासिल की, और साथ ही गीत के म्यूज़िक विडियो ने यूट्यूब पर 35 करोड़ से ज़्यादा दृश्य (व्यूज़) हासिल किए। यह तुर्कीयाई भाषा की यूट्यूब पर सबसे ज़्यादा देखी जाने वाली म्यूज़िक वीडियो मानी जाती है। वे "येतेनेक सिज़िनिज़ तुर्किये" ("Yetenek Sizsiniz Türkiye"- "गॉट टेलंट" नामक टीवी धारावाहिक का तुर्कीयाई संस्करण) के छठे सत्र पर प्रतियोगी थीं, और ये प्रतियोगिता से इनके गीत ने MusicTopTR की आधिकारिक सूची पर नंबर 2 की जगह पर आई। जुलाई 2017 में अलेना तिल्की ने अपने पहले एकलगीत "सेन ऑलसन बारी" ("Sen Olsan Bari") को रिलीज़ किया और ये गीत ने तुर्की और विश्व चार्ट की सूची पर नंबर 2 की जगह पर आई।
सैम्युअल यूसुफ एगनन
सैम्युअल यूसुफ एगनन (1858-1940) इज़राइल के कथाकार एवं कवि थे। 1966 ई० में जर्मन मूल की स्वीडिश कवयित्री नेल्ली साख्स के साथ साहित्य में नोबेल पुरस्कार विजेता।
सैम्युअल यूसुफ एगनन का जन्म 17 जुलाई, 1818 को पोलैंड में हुआ था, परंतु वे बाद में इजरायल आकर "यीड्डिश" भाषा में लिखने लगे थे। आधी शताब्दी के लगभग वे इजरायल में रहे और बहुत सा समय उन्होंने जर्मनी में एक यहूदी अध्यात्मवादी फिरके "हस्सीडिम" से संबंधित "रब्बियों" की कहानियाँ खोजने में लगाया। इन विभिन्न परिस्थितियों में रहकर उन्होंने जो कुछ देखा, सहा और सोचा, उनका लेखन में उपयोग किया।
एगनन की प्रारंभिक शिक्षा यहूदियों के प्राथमिक स्कूल "हेडर" में हुई, जहाँ उन्होंने बाइबिल और तालमुद का अध्ययन किया। यह शिक्षा 3 वर्ष की अवस्था से 9 वर्ष की अवस्था तक हुई। पिता ने घर पर ही उनका परिचय यहूदी धार्मिक साहित्य से करवा दिया था। माता ने उन्हें जर्मन साहित्य से परिचय कराया। एगनन ने जर्मन भाषा का अध्ययन भी किया। इसके साथ ही उन्होंने हिब्रू और स्कैंडिनेवियाई देशों के साहित्य का भी अध्ययन किया।
"एगनन" ने साहित्य-रचना मुख्यतः अपनी मातृभाषा "यीड्डिश" में ही की। "यीड्डिश" के अतिरिक्त उन्होंने हिब्रू में भी लिखा। जब वे फिलिस्तीन गये थे तो हिब्रू में लिखने लगे थे। आधुनिक हिब्रू साहित्य में भी एगनन का स्थान बहुत ऊँचा है और उनके साहित्य को हिब्रू का क्लासिक माना जाता है। उनकी कहानियों में यथार्थ के साथ अध्यात्म की अद्भुत कल्पनाओं का अनोखा मेल है और उनकी जड़ें प्राचीन और मध्ययुगीन धार्मिक साहित्य में दिखती हैं। यरूसलम में एगनन को बहुत सम्मानित व्यक्ति माना जाता था। जहाँ वे रहते थे उस सड़क के किनारे एक बोर्ड टँगा था, जिस पर लिखा था "शांत रहें, एगनन लिख रहे हैं"। राज्य की ओर से उन्हें कई बार पुरस्कृत भी किया गया था।
भारतीय प्रौद्योगिकी संस्थान पालक्काड
भारतीय प्रौद्योगिकी संस्थान पालक्काड (आईआईटी पालक्काड) केरल के पलक्कड़ में स्थित एक सार्वजनिक स्वायत्त  अभियांत्रिकी और अनुसंधान संस्थान है। यह भारत के २०१४ के केंद्रीय बजट में प्रस्तावित पांच नए आईआईटी में से एक है। इसके परिसर का उद्घाटन ३ अगस्त २०१५ को पलक्कड़ में स्थित अस्थायी परिसर स्थान, अहिल्या एकीकृत परिसर पर हुआ था।
भारत के राष्ट्रपति प्रणब मुखर्जी द्वारा आईआईटी पलक्कड़ के प्रोफेसर-इन-इंचार्ज पी बी सुनील कुमार को निदेशक के रूप में नियुक्त किये जाने तक, आईआईटी मद्रास के निदेशक डॉ भास्कर राममूर्ति को मैनेटर निदेशक बनाया गया था। शिक्षण के स्तर को आईआईटी के अनुकूल रखने के लिए, आईआईटी मद्रास ने हाल ही में सेवानिवृत्त, पूर्व अध्यक्ष और विभिन्न विभागों के प्रमुख  एवं अनुभवी प्रोफेसरों के एक समूह को नए परिसर में स्थायी और अस्थायी प्रोफेसरों दोनों के रूप में नियुक्त किया है।
आईआईटी पलक्कड़ शुरू में अहिल्या एकीकृत परिसर से काम कर रहा है, जबकि स्थायी परिसर पुदुसेरी पश्चिम में ५०० एकड़ जमीन पर तैयार हो रहा है। आईआईटी के स्थायी परिसर के लिए भूमि अधिग्रहण फरवरी २०१६ के मध्य तक पूरा होने की उम्मीद थी परन्तु, अधिग्रहण को और अधिक देरी हो गयी है।
अस्थायी परिसर में एक ५५,००० वर्ग फुट शैक्षणिक भवन है, जिसमें छह कक्षा के कमरे, एक संगोष्ठी कक्ष, एक सभागार, पुस्तकालय, कैफेटेरिया और संकाय कार्यालय हैं। यह छात्रावास और खेल और मनोरंजन सुविधाओं के साथ हाई स्पीड इंटरनेट भी प्रदान करता है। छात्रों के पास अन्य आईआईटी के छात्रों के समान सुविधाएं हैं।
केरल की राज्य सरकार द्वारा पुडुससरी वेस्ट स्थान पर ५०० एकड़ भू-अधिग्रहण की धीमी प्रगति के कारण आईआईटी पलक्कड़ स्थायी कैंपस का निर्माण में विलंभ हुआ और बाद में, अपनी प्रतिबद्धता बनाए रखने के लिए राज्य सरकार ने शेष ७०.०२ एकड़ जमीन आईआईटी को मुफ्त में दे दी। निर्माण दिसंबर २०१६ के मध्य तक शुरू होगा।
आईआईटी पालक्काड में निम्नलिखित चार विभाग हैं:
वर्तमान में आईआईटी पलक्कड़ विभिन्न अभियांत्रिकी विषयों में चार वर्षीय बैचलर ऑफ टैक्नोलॉजी (बीटेक) प्रोग्राम प्रदान करता है। अन्य आईआईटी के समान, स्नातक कार्यक्रमों में प्रवेश भारतीय प्रौद्योगिकी संस्थान संयुक्त प्रवेश परीक्षा (आईआईटी-जेईई) के माध्यम से होता है।J निम्नलिखित चार विषयों में स्नातक (बीटेक) कार्यक्रम उपलब्ध हैं:
सोमेश्वर तहसील
सोमेश्वर तहसील भारत के उत्तराखण्ड राज्य में अल्मोड़ा जनपद की एक तहसील है। अल्मोड़ा जनपद के मध्य भाग में स्थित इस तहसील के मुख्यालय सोमेश्वर कस्बे में स्थित हैं। इसके पूर्व में बागेश्वर जनपद की बागेश्वर तहसील, पश्चिम में चौखुटिया तथा द्वाराहाट तहसील, उत्तर में बागेश्वर जनपद की गरुड़ तहसील, तथा दक्षिण में अल्मोड़ा तहसील है।
तहसील के अधिकार क्षेत्र में कुल १४१ गाँव आते हैं, और २०११ की जनगणना के अनुसार इसकी जनसंख्या ४०,२८२ है।
जैंती तहसील
जैंती तहसील भारत के उत्तराखण्ड राज्य में अल्मोड़ा जनपद की एक तहसील है। अल्मोड़ा जनपद के पूर्वी भाग में स्थित इस तहसील के मुख्यालय जैंती ग्राम में स्थित हैं। इसके पूर्व में भनोली तथा चम्पावत जनपद की पाटी तहसील, पश्चिम में नैनीताल जनपद की नैनीताल तहसील, उत्तर में अल्मोड़ा तहसील, तथा दक्षिण में नैनीताल जनपद की धारी तहसील है।
तहसील के अधिकार क्षेत्र में कुल ११७ गाँव आते हैं, और २०११ की जनगणना के अनुसार इसकी जनसंख्या ३०,९८१ है।
भनोली तहसील
भनोली तहसील भारत के उत्तराखण्ड राज्य में अल्मोड़ा जनपद की एक तहसील है। अल्मोड़ा जनपद के पूर्वी भाग में स्थित इस तहसील के मुख्यालय भनोली ग्राम में स्थित हैं। इसके पूर्व में चम्पावत जनपद की लोहाघाट तथा पाटी तहसील, पश्चिम में अल्मोड़ा तहसील, उत्तर में पिथौरागढ़ जनपद की गंगोलीहाट तहसील, तथा दक्षिण में जैंती तहसील है।
तहसील के अधिकार क्षेत्र में कुल २२४ गाँव आते हैं, और २०११ की जनगणना के अनुसार इसकी जनसंख्या ५७,८२४ है।
हवालबाग विकास खंड
हवालबाग विकास खंड उत्तराखण्ड राज्य के अल्मोड़ा जनपद का एक सामुदायिक विकास खंड है।
चौखुटिया विकास खंड
चौखुटिया विकास खंड उत्तराखण्ड राज्य के अल्मोड़ा जनपद का एक सामुदायिक विकास खंड है।
धौला देवी विकास खंड
धौला देवी विकास खंड उत्तराखण्ड राज्य के अल्मोड़ा जनपद का एक सामुदायिक विकास खंड है।
धौलादेवी देवदार के वृक्षों से घिरा एक रमणीक स्थल है।
लमगड़ा विकास खंड
लमगड़ा विकास खंड उत्तराखण्ड राज्य के अल्मोड़ा जनपद का एक सामुदायिक विकास खंड है।
स्याल्दे विकास खंड
स्याल्दे विकास खंड उत्तराखण्ड राज्य के अल्मोड़ा जनपद का एक सामुदायिक विकास खंड है।
ताकुला विकास खंड
ताकुला विकास खंड उत्तराखण्ड राज्य के अल्मोड़ा जनपद का एक सामुदायिक विकास खंड है।
ताड़ीखेत विकास खंड
ताड़ीखेत विकास खंड उत्तराखण्ड राज्य के अल्मोड़ा जनपद का एक सामुदायिक विकास खंड है।
सल्ट विकास खंड
सल्ट विकास खंड उत्तराखण्ड राज्य के अल्मोड़ा जनपद का एक सामुदायिक विकास खंड है।
यहाँ विकास के लिए की गई योजनाओं का लोगों को लाभ नहीं पहुँचा है। विकास खंड सल्ट के दर्जनों गांवों को सड़क सुविधा का लाभ देने के उद्देश्य से मरचूला-भिकियासैंण मोटर मार्ग को पूर्व में स्वीकृति दी गई थी। लेकिन सालों बीत जाने के बाद भी इस मोटर मार्ग का निर्माण पूरा नहीं हो पाया है, जिसके कारण ग्रामीणों ने २०१८ में प्रदर्शन किया।
सल्ट विकासखंड के आधा दर्जन से अधिक गांवों में पेयजल संकट २०१८ में काफ़ी गहरा होता हुआ देखा गया है। स्थिति यह है कि लोगों को एक दिन छोड़कर पानी मिल रहा है। प्राकृतिक जल स्रोतों में पानी लेने के लिए सुबह से ही ग्रामीणों की भीड़ जुटती है। इसके बावजूद लोगों को जरूरत के मुताबिक पानी नहीं मिल पाता है। सल्ट ब्लॉक के कुन्हील, नपटुवा, शशिखाल, प्रेमनगर, पोखरी, देवायल, स्वास्थ्य केंद्र देवायल, हिनौला, कालीगांव, करगेत, रिकवासी आदि गांवों में पेयजल संकट विशेष रूप से गहरा गया है।
द्वाराहाट विकास खंड
द्वाराहाट विकास खंड उत्तराखण्ड राज्य के अल्मोड़ा जनपद का एक सामुदायिक विकास खंड है।
भिकियासैंण विकास खंड
भिकियासैंण विकास खंड उत्तराखण्ड राज्य के अल्मोड़ा जनपद का एक सामुदायिक विकास खंड है।
भैसियाछाना विकास खंड
भैसियाछाना विकास खंड उत्तराखण्ड राज्य के अल्मोड़ा जनपद का एक सामुदायिक विकास खंड है।
इल्यूशिन आईएल-112
इल्यूशिन आईएल-112 (Ilyushin Il-112) एक उच्च विंग वाला हल्का सैन्य परिवहन विमान है जिसे इल्यूशिन एविएशन कॉम्प्लेक्स मे बनाया जाएगा। एयर लैंडिंग और सैन्य हवाई कार्गो, उपकरण और कर्मियों के लिए इस विमान को बनाया जा रहा हैं। वोरोनिश एयरक्राफ्ट प्रोडक्शन एसोसिएशन द्वारा विमान का निर्माण किया जा रहा है। विमान सिस्टम के संचालन के बारे में सभी विमानन सूचनाओं छह एलसीडी मॉनिटर पर प्रदर्शित होंगी।
3 फरवरी 2017 को, रूस के उप प्रधान मंत्री, दिमित्री रोजोजिन ने दोहराया कि आईएल-112 के विकासाधीन की पहली उड़ान 2017 के मध्य में होगी।
20 जून 2017 को, इल्यूशिन के चीफ डिजाइनर निकोलाई तालिकोव ने कहा कि विमान की पहली उड़ान 2018 मे हो सकती हैं।
इल्यूशिन आईएल-106
इल्यूशिन आईएल-106 (Ilyushin Il-106) 1990 के दशक में एक प्रस्तावित रूसी भारी सैन्य परिवहन विमान है जिसे इल्यूशिन आईएल-76 की जगह लेने के लिए बनाया जाना था। यह चार इंजन वाला ब्रैकट मोनोप्लेन था जिसमें एक बड़ा 34 मीटर (111 फीट 7 इंच) केबिन था।
2016 में यह घोषणा की गई थी कि इल्यूशिन आईएल-109 का पद नाम पीएके वीटीए परियोजना के लिए फिर से इस्तेमाल किया जाएगा जो रूसी वायु सेना के लिए प्रस्तावित भारी सैन्य परिवहन विमान होगा।
मध्य प्रदेश विधान सभा के निर्वाचन क्षेत्रों की सूची
मध्य प्रदेश विधान सभा निर्वाचन क्षेत्रों के इतिहास का पता 1935 से आरम्भ होता है, जब भारत सरकार अधिनियम 1935 में मध्य प्रांत की केंद्रीय प्रांत विधानसभा के पहले निर्वाचित विधायिका के लिए प्रस्तावित किया गया था। सेंट्रल प्रॉविंस लेजिस्लेटिव असेंबली का पहला चुनाव 1937 में हुआ था।
निम्नलिखित सूची 2008 में विधान सभा निर्वाचन क्षेत्रों के परिसीमन के बाद से मध्य प्रदेश विधानसभा के निर्वाचन क्षेत्रों की है। वर्तमान में 35 निर्वाचन क्षेत्र अनुसूचित जाति के उम्मीदवारों के लिए और 47 अनुसूचित जनजाति के उम्मीदवारों के लिए आरक्षित हैं:
इल्यूशिन आईएल-38
इल्यूशिन आईएल-38 (Ilyushin Il-38) "डॉल्फ़िन" (नाटो रिपोर्टिंग नाम: मई) सोवियत संघ में डिजाइन एक समुद्री गश्ती और पनडुब्बी रोधी युद्ध विमान है। यह इल्यूशिन आईएल-18 टार्बोप्रॉप परिवहन का विकास था।
विशाल भारत
विशाल भारत एक प्रसिद्ध हिन्दी पत्र था जिसका प्रकाशन सन 1928 ई. में कोलकाता से आरम्भ हुआ। इसके संस्थापक रामानन्द चट्टोपाध्याय थे। बनारसीदास चतुर्वेदी इसके प्रथम सम्पादक बने जो सन 1928 से 1937 ई. तक इसका सम्पादन कार्य करते रहे। ‘विशाल भारत’ को उसका वास्तविक रूपाकार बनारसीदास चतुर्वेदी ने ही प्रदान किया था। चतुर्वेदी जी के बाद सच्चिदानन्द हीरानन्द वात्स्यायन 'अज्ञेय', मोहन सिंह सेंगर तथा श्रीराम शर्मा इसका सम्पादन कार्य करते रहे। अपने समय में सरस्वती (पत्रिका) बाद यह पत्र सबसे अधिक ख्याति प्राप्त पत्र रहा। प्रवासी भारतीयों के प्रसंग में जो आंदोलन प्रारम्भ हुआ था, उसका प्रमुख माध्यम 'विशाल भारत' ही था।
इसी पत्र में प्रथम बार जनपदीय साहित्य की ओर ध्यान दिया गया था। संस्मरण और पत्र संग्रह की दृष्टि से भी इस पत्र का बहुत अधिक महत्त्व है। इसके कई विशिष्ट अंक निकले थे, जैसे- 'रवींद्र अंक', 'एंड्रूज़ अंक', 'पद्मसिंह शर्मा अंक', 'कला अंक' और 'राष्ट्रीय अंक' आदि। इसके लेखकों में डॉ. राजेन्द्र प्रसाद, हजारीप्रसाद द्विवेदी, रामानन्द चट्टोपाध्याय, कालिदास नाग आदि प्रमुख थे। सामग्री चयन और कलात्मक मुद्रण, दोनों ही दृष्टियों से 'विशाल भारत' के प्रारम्भिक स्वरूप में हिन्दी पत्रकारिता के श्रेष्ठतम रूप का दर्शन होता है।
विशाल भारत (खिलाड़ी)
विशाल भारत (जन्म २० नवम्बर, १९७८) वेस्ट इंडीज के एक क्रिकेट खिलाड़ी हैं।
भारत में फिलिस्तीन का दूतावास
भारत में फिलिस्तीन राज्य का दूतावास: (अरबी: سفارة دولة فلسطين لدى الهند) भारत में फिलिस्तीन का दूतावास राजनयिक मिशन हेतु कार्य करता है यह दूतावास नई दिल्ली के चाणक्यपुरी में स्थित है।.
बाल मिठाई
बाल मिठाई भारत के उत्तराखंड राज्य की एक लोकप्रिय मिठाई है। यह भुने हुए खोये पर चीनी की सफेद गेंदों के लेप द्वारा बनायी जाती है, और दिखने में भूरे चॉकलेट जैसी होती है। यह विशेष रूप से अल्मोड़ा के आसपास के क्षेत्रों में प्रसिद्ध है। कुमाऊं क्षेत्र में बाल मिठाई लगभग ७वीं - ८वीं सदी ई में नेपाल से आयी थी। विद्वानों का यह भी मानना है कि बाल मिठाई शुरू में सूर्य देवता को अर्पित किया जाने वाला प्रमुख प्रसाद रहा होगा।
खोये को चीनी मिलाकर तब तक पकाया जाता है, जब तक कि वह दिखने में चॉकलेट के सामान नहीं हो जाता। उसे कुछ समय तक जमने दिया जाता है, और फिर आयताकार टुकड़ों में काट कर चीनी की सफेद गेंदों से सजाया जाता है।
बाल मिठाई तथा सिंगोरी लंबे समय से ही अल्मोड़ा जनपद, और पड़ोसी क्षेत्रों की विशेषता रही है.
स्थानीय मिठाई निर्माताओं को बौद्धिक संपदा अधिकार और भौगोलिक संकेत सुरक्षा के बारे में बताने के लिए कई कदम उठाए जा रहे हैं. 'भौगोलिक संकेत के माल अधिनियम, 1999' के द्वारा वे लोग स्थानीय व्यंजनों की बाल मिठाई और सिंगोरी के लिए पेटेंट की मांग कर सकते हैं.
पाइका नृत्य
पाइका झारखंड का एक पारंमपरिक लोकनृत्य है।इसमें पुरूष सैनिक वेशभूषा धारण करके पूरे जोश और ऊल्लास के साथ नृत्य करते है।
छलिया नृत्य
छलिया नृत्य (जिसे छोलिया भी कहा जाता है) उत्तराखण्ड राज्य के कुमाऊं क्षेत्र का एक प्रचलित लोकनृत्य है। यह एक तलवार नृत्य है, जो प्रमुखतः शादी-बारातों या अन्य शुभ अवसरों पर किया जाता है। यह विशेष रूप से कुमाऊँ मण्डल के पिथौरागढ़, चम्पावत, बागेश्वर और अल्मोड़ा जिलों में लोकप्रिय है।
एक छलिया टीम में सामान्यतः २२ कलाकार होते हैं, जिनमें ८ नर्तक तथा १४ संगीतकार होते हैं। इस नृत्य में नर्तक युद्ध जैसे संगीत की धुन पर क्रमबद्ध तरीके से तलवार व ढाल चलाते हैं, जो कि अपने साथी नर्तकियों के साथ नकली लड़ाई जैसा प्रतीत होता है। वे अपने साथ त्रिकोणीय लाल झंडा (निसाण) भी रखते हैं। नृत्य के समय नर्तकों के मुख पर प्रमुखतः उग्र भाव रहते हैं, जो युद्ध में जा रहे सैनिकों जैसे लगते हैं।
ऐसा माना जाता है की छलिया नृत्य की शुरुआत खस राजाओं के समय हुई थी, जब विवाह तलवार की नोक पर होते थे। चंद राजाओं के आगमन के बाद यह नृत्य क्षत्रियों की पहचान बन गया। यही कारण है कि कुमाऊं में अभी भी दूल्हे को "कुंवर" या "राजा" कहा जाता है। वह बरात में घोड़े की सवारी करता है तथा कमर में खुकरी रखता है।
इसके अतिरिक्त छलिया नृत्य का धार्मिक महत्व भी है। इस कला का प्रयोग अधिकतर राजपूत समुदाय की शादी के जुलूसों में होता है। छलिया को शुभ माना जाता है तथा यह भी धारणा है की यह बुरी आत्माओं और राक्षसों से बारातियों को सुरक्षा प्रदान करता है।
छलिया नृत्य में कुमाऊं के परंपरागत वाद्ययंत्रों का प्रयोग किया जाता है, जिनमें तुरी, नागफनी और रणसिंह प्रमुख हैं। इनका प्रयोग पहले युद्ध के समय सैनिकों का मनोबल बढ़ाने के लिए किया जाता था। तालवाद्यों में ढोल तथा दमाऊ का प्रयोग होता है, और इन्हें बजाने वालों को ढोली कहा जाता है। इसके अतिरिक्त मसकबीन (बैगपाइप), नौसुरिया मुरूली तथा ज्योंया का प्रयोग भी किया जाता है।
नर्तक पारंपरिक कुमाउँनी पोशाक पहेनते हैं, जिसमें सफेद चूड़ीदार पायजामा, सिर पर टांका, चोला तथा चेहरे पर चंदन का पेस्ट शामिल हैं। तलवार और पीतल की ढालों से सुसज्जित उनकी यह पोशाक दिखने में कुमाऊं के प्राचीन योद्धाओं के सामान होती है।
छलिया नृत्य के निम्नलिखित प्रारूप हैं:
तिगरिया
तिगरिया गांव राजस्थान के अलवर जिले की कठूमर तहसील मे स्थित है जो ग्राम पंचायत मुख्याल भी है। तिगरिया गांव अलवर जिला मुख्यालय से पूर्व दिशा मे ४८ किलोमीटर की दुरी पर स्थित है। तिगरिया गांव मे कई जातियों के लोग निवास करते है जिनमे मुख्यतः मीणा, जाट, राजपूत, ब्राहमण, जावट, जोगी(नाथ) तथा एक घर मेहतर जाति का भी निवासरत है। वर्तमान मे गांव के अन्दर सीनियर सैकेण्डरी विधालय है जो कुछ ही दिनो पहले क्रम्रोन्नत हुआ है तथा गांव के अन्दर एक प्राईवेट स्कूल भी है। तिगरिया गांव मे प्रतिवर्ष १४ जनवरी यानी मकर संक्रान्ति को कुश्ती-दंगल होता है जिसमे आस पडौस के जिलो तथा राज्यो के नामी पहलवान कुश्ती लडने आते है। तिगरिया गांव की वर्ष २०११ की जन्संख्या के अनुसार गांव मे कुल २६७ घर बसे हुवे है तथा कूल जन्सख्या १६५७ है जिसमे पुरुष ९०२ व महिला ७५५ है तथा साक्षरता दर ७४.२९ प्रतिशत है, गांव के लोगो का मुख्य व्यवसाय कृषी है जो ज्यादातर सिंचित भूमी पर आधारित है गांव मे कृषी की मुख्य फसल सरसो, गेहुं, बाजरा, ज्वार, ग्वार आदि है। तिगरिया गांव पंचायत मुख्यालय पर पहले एक आयुर्वेदिक औषधालय था जो ग्रामिणो की उदासिनता के कारण पंचायत मे स्थित गांव रामनगर मे चला गया वर्तमान मे गांव मे चिकित्सालय की व्यवस्था नही है।
वर्ष १९५२ मे राजस्थान मे पंचायती राज व्यवस्था लागु होने के समय तिगरिया गांव बडौदाकान ग्राम पंचायत मे सम्लित था जिसमे उस समय कूल १४ गांव शामिल थे उस समय बडौदाकान ग्राम पंचायत का सरपंच श्री रामजीलाल जैन निवार्चित हूआ था जो वर्ष १९६२ तक रहा तथा बाद मे वर्ष १९६२ मे राज्य सरकार द्वारा तिगरिया, भवनपुरा, रामनगर, बूलाहेडी व बायडा गांव को सम्लित कर तिगरिया ग्राम पंचायत का गठन किया गया था। तिगरिया ग्राम पंचायत मे प्रथम बार वर्ष १९६२ मे सरपंच पद के चूनाव हुये जिसमे श्री रामसहाय मीना निवासी तिगरिया का बास को संरपच निवार्चित किया गया जो १५ वर्षो तक चुनाव नही होने से वर्ष १९७७ तक लगातार सरपंच रहे। तिगरिया ग्राम पंचायत मे प्रथम महिला सरपंच श्रीमती धप्पीदेवी निवासी तिगरिया का बास वर्ष २००० मे चूनी गई थी। तिगरिया ग्राम पंचायत अब तक रहे सरपंचो की सूची निम्नानुसार है।
गैबरीला मिस्त्राल
गैबरीला मिस्त्राल (1889-1957) चिली की कवयित्री थी। 1945 ई० में साहित्य में नोबेल पुरस्कार विजेता। "गैबरीला मिस्त्राल" का वास्तविक नाम ल्यूसिला गोदोई ई अलकायागा था। इनका जन्म चिली के "विकुना" गाँव में 7 अप्रैल 1889 ई० को हुआ था। इनके पिता स्थानीय त्योहारों के लिए गाने लिखते थे और आवारा किस्म के व्यक्ति थे। जब "गैबरीला" मात्र 3 वर्ष की थी तभी पिता ने हमेशा के लिए परिवार से नाता तोड़ लिया था। इनकी माता "माण्टे ग्रांडे" नगर में आ बसी थी और वहीं रिश्ते की एक बहन ने इन्हें पढ़ाना आरंभ कर दिया था। मिस्त्राल में भी अध्यापिका बनने की प्रवृत्ति जगी और 1907 में में वह सहायक अध्यापिका हो गयी थी। कविता के प्रति उनकी स्वाभाविक अभिरुचि थी और अपने विचार वे कविता के द्वारा प्रकट करने लगी थी। यहीं उनका रेल पटरी मजदूर "उरेटा" से प्रेम हुआ था, परंतु विचारों में मतभेद होने के कारण उन्होंने शादी की बात छिपाकर ही रखी। 2 साल बाद उरेटा ने निराश होकर आत्महत्या कर ली। इसी से दुखी होकर मिस्त्राल ने साॅनेट्स ऑफ डेथ नामक कविता-पुस्तक लिखी थी। इस पुस्तक का प्रकाशन 1914 में हुआ था और इसे चिली में साहित्यिक प्रतियोगिता में पुरस्कार भी प्राप्त हुआ था। इससे स्पेनिश भाषी देशों में मिस्त्राल की ख्याति फैल गयी थी। मिस्त्राल का एक और प्रेम-संबंध हुआ था, परंतु वह भी बुरी तरह असफल रहा था। 1921 ई० में मिस्त्राल चिली की राजधानी सेंटियागो के स्कूल में प्रिंसिपल हो गयी थी।
मिस्त्राल की दूसरी पुस्तक "डिसोलेशन" कोलंबिया विश्वविद्यालय से प्रकाशित हुई थी। पहली पुस्तक की तरह इसमें भी उनके पुराने प्रेमी की आत्महत्या आदि से संबंधित शोकोद्गार थे। कोलंबिया विश्वविद्यालय से प्रकाशन के कारण उनका नाम अंतर्राष्ट्रीय जगत में विख्यात हो गया।
मिस्त्राल की रचनाओं में बच्चों और दलितों के प्रति गहरी सहानुभूति पायी जाती है। उनकी गद्यात्मक रचनाओं की भाषा पर उनकी अपनी गहरी छाप है और उनमें प्रबल संवेदनशीलता देखी जाती है। बच्चों के लिए उन्होंने जो कुछ लिखा है उसमें मातृत्व का वात्सल्य भरा है। उनकी कविताओं के अनुवाद अंग्रेजी, फ्रेंच, इटालियन, जर्मन, और स्वीडिश, भाषाओं में भी हुए हैं।
एलेक्सिस सेंट लेगर
एलेक्सिस सेंट लेगर (उपनाम- सेंट जॉन पर्स) (1887-1975) फ्रांस के कवि थे। 1960 ई० में साहित्य में नोबेल पुरस्कार विजेता।
एलेक्सिस सेंट लेगर का जन्म 31 मई, 1887 ई० को फ्रांस के एक द्वीप 'लेजर ले फ्यूले' में हुआ था। इनका उपनाम सेंट जॉन पर्स था और इस नाम से भी ये काफी विख्यात रहे हैं। इनकी शिक्षा-दीक्षा एक वृद्ध धर्माचार्य के द्वारा हुई थी और इनकी दाई एक हिंदू स्त्री थी, जो गुप्त रूप से शैवमत की अनुगामिनी थी। 11 वर्ष की अवस्था में इन्हें अपने पारिवारिक टापू से फ्रांस लाया गया, जहाँ इन्होंने साहित्य, औषधि शास्त्र और कानून का अध्ययन किया। 1914 ई० में ये दूतावास की सेवा में चले गये। 1922 ई० में शांतिदूत एरिस्टाइड ब्रिआंद के अनुरोध पर ये वाशिंगटन में निशस्त्रीकरण परिषद में भाग लेने के लिए अमेरिका गये, क्योंकि ये सुदूरपूर्व के विशेषज्ञ माने जाते थे। 1932 ई० में ब्रिआंद का निधन हो जाने पर इन्हें ही विदेश सचिव बनाया गया। उस समय भी रात का समय ये काव्य-रचना में ही लगाते रहे।
सेंट लेगर की पहली रचना 1909 ई० में "इमेजेज़ ए'-कूसो" के नाम से प्रकाशित हुई थी। उनका दूसरा कविता-संग्रह "इलोजेज़" नाम से 1910 ई० में निकला था। 1924 ई० में प्रकाशित "अनाबेस" को उनकी सर्वश्रेष्ठ कृति मानी जाती है। इस रचना का अंग्रेजी में अनुवाद कवि एस० इलियट ने किया था, जो 1930 ई० में प्रकाशित हुआ था। इस रचना का अनुवाद जर्मन, इटालियन, रोमानियन और रूसी में भी प्रकाशित हुआ। "एग्ज़ाइल" (निर्वासित) भी इनकी उत्तम रचनाओं में परिगणित होती है।